Hrvatski sabor
20100218

Poštovani potpredsjedniče, predsjednice komisije, kolegice i kolege. Kroz sustav javne nabave u 2008. godini prošlo je 40 milijardi kuna. Državna komisija prekontrolirala je postupke javne nabave čija ukupna vrijednost prelazi 13 milijardi kuna, pa možemo reći da je zapravo prekontrolirala 30% ili svaku treću kunu koja je bila angažirana u postupcima javne nabave u 2008. godini. Očito je da se u javnoj nabavi okreće ogroman novac i zbog te činjenice to je vrlo plodno područje za nezakonito postupanje i za korupciju. Iz Izvješća komisije vidljivo je da je tijekom 2008. godine broj uloženih žalbi na postupke javnih nabava povećan preko 62% u odnosu na 2007. godinu. Istina je i to treba reći ovako visokom rastu broja žalbi jednim dijelom je doprinio novi sustav pravne zaštite u javnoj nabavi od 1. siječnja 2008. koji je inauguriran novim Zakonom o javnoj nabavi, a koji je bitno proširio mogućnost ulaganja žalbi kako u pogledu povećanja broja faza na koje se u postupcima javne nabave može izjaviti žalba, tako i u pogledu proširenja kruga potencijalnih žalitelja. Osim toga, komisiji je tijekom 2008.